ਮੂਸਾਖਾਨ

ਮੂਸਾਖਾਨ (ਅਰਬੀ: مسخّن) ਇੱਕ ਫ਼ਲਸਤੀਨੀ ਪਕਵਾਨ ਹੈ, ਜਿਸ ਵਿੱਚ ਭੁੰਨੇ ਹੋਏ ਮਾਸ ਨੂੰ ਪਿਆਜ਼, ਸੁਮੈਕ, ਅਲਸਪਾਇਸ ਮਸਾਲਾ, ਕੇਸਰ ਅਤੇ ਤਲੇ ਹੋਏ ਪਾਇਨ ਮੇਵਿਆਂ ਨਾਲ ਪਕਾ ਕੇ ਤਬੂਨ ਬ੍ਰੈਡ ਨਾਲ ਪਰੋਸਿਆ ਜਾਂਦਾ ਹੈ। ਇਸ ਨੂੰ ਮਹੰਮਰ (ਅਰਬੀ: محمر) ਵਜੋਂ ਵੀ ਜਾਣਿਆ ਜਾਂਦਾ ਹੈ। ਇਹ ਫਲਸਤੀਨ ਦਾ ਕੌਮੀ ਪਕਵਾਨ ਵੀ ਹੈ।

ਇਹ ਪਕਵਾਨ ਬਣਾਉਣਾ ਬਹੁਤ ਅਸਾਨ ਹੈ, ਇਸਦੀ ਸਮੱਗਰੀ ਅਸਾਨੀ ਨਾਲ ਮਿਲ ਜਾਂਦੀ ਹੈ, ਜੋ ਇਸ ਪਕਵਾਨ ਨੂੰ ਪਾਪੂਲਰ ਬਣਾਉਂਦੀ ਹੈ। ਜ਼ਿਆਦਾਤਰ ਇਸ ਵਿੱਚ ਜੈਤੂਨ ਤੇਲ, ਸੁਮੈਕ ਅਤੇ ਪਾਇਨ ਮੇਵੇ ਵਰਤੇ ਜਾਂਦੇ ਹਨ, ਜੋ ਫ਼ਲਸਤੀਨੀ ਰਸੋਈ ਵਿੱਚ ਅਸਾਨੀ ਨਾਲ ਮਿਲ ਜਾਂਦੇ ਹਨ। ਇਹ ਪਕਵਾਨ ਫ਼ਲਸਤੀਨੀਆਂ ਦੇ ਨਾਲ ਨਾਲ ਲੇਵੰਟ ਵਿੱਚ ਪਾਪੂਲਰ ਹੈ।

ਮੂਸਾਖਾਨ ਇਹੋ ਜਿਹਾ ਪਕਵਾਨ ਹੈ, ਜਿਸਨੂੰ ਇੱਕ ਹੱਥ ਨਾਲ ਖਾਣਾ ਮੁਸ਼ਕਿਲ ਹੈ। ਇਸ ਨੂੰ ਆਮ ਤੌਰ 'ਤੇ ਬਰੈੱਡ ਜਾਂ ਰੋਟੀ ਉੱਪਰ ਚਿਕਨ ਰੱਖ ਕੇ ਪਰੋਸਿਆ ਜਾਂਦਾ ਹੈ ਅਤੇ ਕਈ ਵਾਰ ਸੂਪ ਨਾਲ ਵੀ ਪਰੋਸ ਦਿੱਤਾ ਜਾਂਦਾ ਹੈ। "ਮੂਸਾਖਾਨ" ਦਾ ਸ਼ਾਬਦਿਕ ਅਰਥ ਹੈ "ਕੁਝ ਅਜਿਹਾ ਜੋ ਗਰਮ ਹੋਵੇ।"

 ਪੋਸ਼ਣ ਜਾਣਕਾਰੀ 
ਮੂਸਾਖਾਨ ਦੀ ਸਮੱਗਰੀ ਹੇਠਾਂ ਦੱਸੀ ਅਨੁਸਾਰ ਪ੍ਰਤੀ ਪੋਸ਼ਣ ਦਿੰਦੀ ਹੈ,  (ਲਗਭਗ 300 ਗ੍ਰਾ.):

 ਕੈਲੋਰੀ: 391
 ਕੁੱਲ ਚਰਬੀ (ਗ੍ਰਾ): 33
 ਸੰਤ੍ਰਿਪਤ ਚਰਬੀ (ਗ੍ਰਾ): 7
 ਕੋਲੇਸਟ੍ਰੋਲ (ਮਿਲੀਗ੍ਰਾਮ): 92
 ਕਾਰਬੋਹਾਈਡਰੇਟ (ਗ੍ਰਾ): 0
 ਪ੍ਰੋਟੀਨ (ਗ੍ਰਾ): 23

 ਇਹ ਵੀ ਵੇਖੋ 

 ਫਲਸਤੀਨੀ ਪਕਵਾਨ
 ਸੂਚੀ ਦੇ ਚਿਕਨ ਪਕਵਾਨ

 ਹਵਾਲੇ 

ਸ਼੍ਰੇਣੀ:ਅਰਬੀ ਸ਼ਬਦ ਅਤੇ ਵਾਕਾਂਸ਼
ਸ਼੍ਰੇਣੀ:ਰਾਸ਼ਟਰੀ ਪਕਵਾਨ
ਸ਼੍ਰੇਣੀ:ਖਾਣਾ